আগরতলা, জুন ০৩ : বরাক্কী শক্নাইরবা লাইফ ষ্টাইল মেডিসিন কনসাল্টেন্ট অমদি সোসেল এক্টিভিষ্ট ডাঃ এম শান্তিকুমারদা থেমস ইন্টারনেশনেল ইউনিভার্সিটি ফ্রান্সনা নেচরোপ্যাথি এ্যন্ড যোগগী হিরমদা ‘ডোক্টর অব সাইন্স’ এৱার্ড পীদুনা ইকাইখুম্নখ্রে।  থাইল্যান্ডগী বেরকেল হোটেলদা পাঙথোকখিবা থৌরম অমদা এশিয়া পেসিফিক এডুকেশন সামীট এ্যন্ড এৱার্ড অসি খুৎশিন্নখি।
 ইন্টারনেশনেল ইউনিভার্সিটি মাইকৈদগী ড.  রিপু রঞ্জন সিনহা অমসু থাইল্যান্ড প্রাইম মিনিষ্টারগী হান্নগী এডভাইজর ড.  জালান মালুলেমনা মনা অসি খুৎশিন্নখিবনি।
 ডাঃ শান্তি কুমারদা এৱার্ড অসি পীরকপদা মণিপুর এসটি ডিমান্ড কমিটি, আসামগী ৱার্কিং প্রেসিডেন্ট খাইদেম কান্তা সিংহনা হরাও তয়াম্না ফোঙখ্রে।  মতম কুইনদগী নেচরোপ্যাথী অমদি যোগ লায়েং পথাপ অসিবু মীয়ামদা পাক শন্না খঙহন্দুনা লায়েং পথাপ অসিবু মীয়ামদা পথাপ অসিগী এৱারনেস ক্যাম্প অমদি ফ্রি ট্রিটমেন্ট ক্যাম্প কয়া পাঙথোকপগা লোয়ননা ডাঃ এম শান্তি কুমারনা বরাক তম্পাক্তা স্কুল চাম অমদি মহৈরোই লিশিং তরা মঙাগী মথক্তা যোগগী ট্রেনিং পীবা য়াওখ্রে হায়রি। 